ПРОЕКТ ПО ИЗБИРАЕМАТА УЧЕБНА ДИСЦИПЛИНА

"АЛГОРИТМИ ЗА КОМБИНАТОРНИ И ОПТИМИЗАЦИОННИ ЗАДАЧИ"

(СУ, ФМИ, ЛЕТЕН СЕМЕСТЪР НА 2018 / 2019 УЧ.Г.)


Студент: Даниел Райков Атанасов, № 81541.

Тема: Метод на Нелдер——Мид.


Описание на проекта: Методът на Нелдер——Мид (известен още като метод на деформируемия симплекс)

представлява безградиентен метод за нелинейна числена оптимизация. Предимство на метода е,

че работи бързо в пространства с висока размерност: след формиране на началния симплекс

се отхвърля и добавя само по един връх на всяка стъпка от алгоритъма.

Зациклянето на симплекса около точката на екстремума е признак за край на търсенето.

По време на търсенето симплексът се деформира (разтяга се и се свива);

по този начин алгоритъмът използва голяма стъпка далече от екстремума

и малка стъпка близо до екстремума на функцията. Така се избягват двете крайности ——

забавянето на алгоритъма поради дълго търсене далече от екстремума (при малка стъпка)

и неточното локализиране на екстремума (при голяма стъпка).


Целта на проекта е да бъде изследван експериментално методът на деформируемия симплекс.

Файлът 02_Method_description.zip съдържа подробното описание на метода.

Файлът 03_Program.cpp съдържа първичния код на програмната реализация на метода,

написана на езика Си. Файлът 04_Conclusions.txt съдържа изводите от експериментите.
